cy es es en es cy cy ca en cy nl en cy su cy en ca es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy cy kw cy cy cy als cy cy cy cy cy cy cy cy cy cy cy cy cy cy nl cy la es cy nb cy en cy cy en cy cy su cy ceb cy cy ca en cy nl en cy su cy su cy es es en es
Scriptslam: Y Dathliad – Cyfweld yr awdur Sara Hawys | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Bu Rhys Lloyd yn siarad gyda Sara Hawys, awdur drama fer ’40 Love’ sy’n cael ei pherfformio fel rhan o gystadleuaeth Scriptslam: Y Dathliad yn Theatr y Sherman nos Iau, Tachwedd 28ain.
Ces i fy ngheni a’m magu yng Nghaerdydd ond rwy’n treulio llawer o amser yn Llangrannog gyda fy nheulu.  Gadawais yr ysgol pan oeddwn yn 14 oed sy’n anarferol iawn.  Es i mlaen i wneud gradd mewn Ysgrifennu Creadigol/Proffesiynol ac rwy’n treulio fy amser yn ysgrifennu a gwneud gwaith gwirfoddol.
Ers faint wyt ti wedi bod yn ysgrifennu?
Rwy wedi bod yn ysgrifennu ers dwi’n cofio.  Hyd yn oed cyn i mi allu gafael mewn pen roeddwn yn ‘sgwennu ffuglen gyda fy ngheg’ fel byddai Homer Simpson yn ddweud!
Beth sy’n dy ysbrydoli wrth fynd ati i sgrifennu?
Mae geiriau a chaneuon Richey Manic (Richey Edwards) yn fy ysbrydoli’n fawr.  Mae’n cymryd athrylith i fynegi teimladau trasig yn y ffordd wnaeth e.  Rydw i bob amser isio ysgrifennu wedi darllen gwaith Schopenhauer, Nietzche, Wilhelm Reich, David Icke, Tennessee Williams neu’r nofelydd Ffrengig Philippe Sollers. Rwyf hefyd yn mwynhau gwaith y cyfarwyddwr ffilm a drama Mike Leigh.  Gallwn siarad am oriau am lofruddiaeth JFK neu 9/11 ond dwi’n oedi cyn eu galw’n ‘conspiracy’ am resymau amlwg!
Mae dy ddrama fer 40 Love wedi ei dewis ar gyfer Scriptslam Penblwydd 40. Sut ddrama yw hi a ges di gyfle i weithio gyda’r cyfarwyddwr a’r actorion?
Byddwn yn disgrifio ’40 Love’ fel stori rybuddiol am wirioneddau a cholledion yr hyn a elwir yn gariad.  Byddaf yn cyfarfod y Cyfarwyddwr wythnos nesaf, ar hyn o bryd mae hi’n cyfarwyddo drama yn Chapter, sef ‘Parallel Lines’
Mae gen ti ‘fentor ysgrifennu’ sef Alan Harris – sut hwyl wyt ti’n gaelgyda rhywun mor brofiadol?
Mae Alan wedi bod yn gymaint o gymorth i mi.  Rwy’n anfon negeseuon ato bron bob dydd yn gofyn am ei farn neu wybodaeth am rywbeth neu’i gilydd!  Rydw i bob amser yn cael ychydig o crisis hyder wrth orffen darn o waith ysgrifennu ac rwy’n llawer rhy barod i’w feirniadu.  Rwy’n cofio darllen yn un o weithiau olaf Tolstoy (A Confession) ei fod wedi troi ei gefn ar Anna Karenina a War and Peace a’u galw’n ‘vanity trips, and exercises in narcissism’!  Amheuon dwfn, doethineb dwfn.  Amheuon bychain, doethineb prin. Mae Alan bob amser yn rhoi perspective ar bethau!
Ti hefyd wedi gweithio gyda’r nofelydd Emma Forrest – sut ddigwyddodd hynny?
Dechreuais i ysgrifennu at Emma drwy ebost yn 2007.  Rydyn ni wedi cwrdd gwpl o weithiau pan mae hi’n dod i Lundain o’i chartref yn LA.  Yn 2009 aethon ni i weld eiffrind Rachel Weisz yn chwarae rhan Blanche mewn cynhyrchiad West End o A Streetcar Named Desire. Rhoddodd gyflwyniad i mi yn argraffiadau cynnar ‘Your Voice in my Head’ oedd yn bestseller yn/gan y  New York Times.  Erbyn hyn mae’r nofel yn cael ei haddasu’n ffilm yn Hollywood gyda Emily Watson.
Sut hwyl ges di gyda chyweliadau’r ddrama ‘1984’?
Clywelais i wyth o blant rhwng 5 a 10 oed ar gyfer rhan y plentyn yng nghynhyrchiad cwmni Headlong o ‘1984’.  Gan ei fod yn gynhyrchiad teithiol roedd angen plenty lleol ar gyfer pob un lleoliad gwahanol yn ystod y rhediad o wythnos.  Roedd gan bob plenty eu talent aruthrol ei hunan ac roedd yn bleser eu gweld yn gweithio gyda’r Is-Gyfarwyddwr wrth iddo wneud ei benderfyniau/ddewis.
Pa uchelgeisiau eraill sydd gen ti ar gyfer y dyfodol?
Ar hyn o bryd rwy’n ysgrifennu sgript ffilm am Herschel Grynszpan – ‘y bachgen a gychwynodd yr ail ryfel byd.’  Rydw i hefyd yn sgwennu drama lwyfan – Results Night – sy’n edrych ar sefyllfa Cymru yng nghyd-destyn refferendwm annibyniaeth yr Alban.
dathliadau pen-blwydd  ·  Dramau byrion  ·  dylanwadau  ·  Mentora  ·  Scriptslam  ·  Theatr y Sherman
sylw ar yr adroddiad yma
Darllen pellach a awgrymir
The Lion the Witch and the Wardrobe
© Hawlfraint 2019 POBL CAERDYDD. Cedwir Bob Hawl.